-----------------------------------------------------------------------
  13. ข้อมูลอื่นที่เกี่ยวข้อง

  -----------------------------------------------------------------------

สรุปสาระสำคัญแผนฟื้นฟูกิจการของบริษัท จัสมิน อินเตอร์เนชั่นแนล จำกัด (มหาชน)

เมื่อวันที่ 7 สิงหาคม 2546
ศาลล้มละลายกลางได้มีคำสั่งเห็นชอบด้วยแผนฟื้นฟูกิจการของบริษัทโดยมีบริษัท แจ้งวัฒนะ
แพลนเนอร์ จำกัด เป็นผู้บริหารแผน และมีรายละเอียดเกี่ยวกับผู้บริหารแผนดังนี้

ชื่อผู้บริหารแผน : บริษัท แจ้งวัฒนะ แพลนเนอร์ จำกัด

สถานที่ตั้ง : เลขที่ 200 ชั้น 29-30 หมู่ 4 ถนนแจ้งวัฒนะ ตำบลปากเกร็ด อำเภอปากเกร็ด
จังหวัดนนทบุรี

วันที่จดทะเบียนก่อตั้ง : 6 สิงหาคม 2545

ทุนจดทะเบียนชำระแล้ว : 100,000 บาท

รายชื่อผู้ถือหุ้น : บริษัท จัสมิน อินเตอร์เนชั่นแนล จำกัด (มหาชน) ถือหุ้นอยู่ร้อยละ 100.00
ของทุนจดทะเบียนชำระแล้ว

รายชื่อคณะกรรมการและ : 1. นายสมบุญ พัชรโสภาคย์

กรรมการผู้มีอำนาจลงนาม 2. นางสาวอรนุช จันทะสิน

3. นางสาวจงลักษณ์ ทองนิ่ม

ทั้งนี้ แผนฟื้นฟูฯ ที่ได้รับความเห็นชอบจากศาลล้มละลายกลางมีสรุปสาระสำคัญ ดังต่อไปนี้

1. การจัดกลุ่มเจ้าหนี้และวิธีการชำระหนี้

แผนฟื้นฟูฯ แบ่งเจ้าหนี้ออกเป็น 8 กลุ่ม ประกอบด้วยเจ้าหนี้มีประกัน 3 กลุ่ม และเจ้าหนี้ไม่มีประกัน
5 กลุ่ม มีรายละเอียด ดังนี้

[TABLE]

หมายเหตุ :

* เป็นยอดหนี้ตามคำสั่งให้ได้รับชำระหนี้ของเจ้าพนักงานพิทักษ์ทรัพย์

** เจ้าหนี้กลุ่ม 3
แต่ละรายมีสิทธิเลือกขอรับชำระหนี้โดยวิธีการอื่นนอกเหนือจากวิธีการดังกล่าวข้างต้นโดยแสดงความจำนงและให้ความยินยอมเพื่อเลือกขอรับชำระหนี้ตามโครงการที่เป็นทางเลือกโครงการใดโครงการหนึ่งดังต่อไปนี้

1. โครงการรับซื้อคืนหนี้แบบมีส่วนลด
(ภายใต้เงื่อนไขว่าบริษัทต้องได้รับเงินจากค่าจองซื้อหุ้นสามัญเพิ่มทุนจำนวน 300 ล้านบาท)
มีรายละเอียดดังนี้

- ราคาเสนอขายหนี้ต้องไม่ต่ำกว่าร้อยละ 15.37 และไม่สูงกว่าร้อยละ 18
ของยอดเงินต้นของหนี้นั้นๆ

- เจ้าหนี้ที่เข้าร่วมโครงการจะได้รับการซื้อหนี้คืนในราคาเดียวกัน (Single Price)
คือที่ราคาเฉลี่ยถ่วงน้ำหนัก (Average Weighted Price) โดยเท่าเทียมกันทุกราย
ภายในวงเงินไม่เกิน 300 ล้านบาท

-
บริษัทมีสิทธิจะซื้อเฉพาะหนี้ของเจ้าหนี้ที่เสนอราคาขายต่ำที่สุดไล่ตามลำดับขึ้นไปจนถึงหนี้ซึ่งมีราคาเสนอขายไม่เกินราคาเฉลี่ยถ่วงน้ำหนัก
(Average Weighted Price) จนกว่าจะครบวงเงิน 300 ล้านบาท
ในกรณีที่มีเจ้าหนี้ที่มีสิทธิได้รับการซื้อหนี้คืนในระดับราคาเสนอขายสุดท้ายที่จะทำการซื้อคืนดังกล่าวหลายราย
ให้จัดสรรการซื้อคืนหนี้ให้เจ้าหนี้เหล่านั้นตามสัดส่วนของหนี้ที่เจ้าหนี้เหล่านั้นเสนอขาย

- ปลดดอกเบี้ยและเงินค้างจ่ายทั้งหมด

- หนี้ส่วนที่มิได้รับจัดสรรให้ได้รับชำระหนี้ตามโครงการนี้
ให้ได้รับชำระหนี้ตามโครงการตามปกติของเจ้าหนี้กลุ่ม 3

2. โครงการแปลงหนี้เป็นหุ้นบุริมสิทธิโดยสมัครใจ มีรายละเอียดดังนี้

- ราคาเสนอขอแปลงหนี้ต้องไม่ต่ำกว่าหุ้นละ 55 บาท และไม่สูงกว่าหุ้นละ 65 บาท

- เจ้าหนี้ที่เข้าร่วมโครงการจะได้รับการแปลงหนี้เป็นทุนในราคาเดียวกัน (Single Price)
คือราคาเฉลี่ยถ่วงน้ำหนักต่อหุ้น (Average Weighted Price) โดยเท่าเทียมกันทุกราย
และจะมีหุ้นที่ออกตามโครงการนี้สูงสุดไม่เกิน 20 ล้านหุ้น ที่ราคา par 10 บาท

-
บริษัทมีสิทธิจะรับแปลงเฉพาะหนี้ของเจ้าหนี้ที่เสนอราคาแปลงหนี้เป็นทุนต่อหุ้นสูงที่สุดไล่ตามลำดับลงไปจนถึงราคาแปลงหนี้เป็นทุนต่อหุ้นที่ราคาเฉลี่ยถ่วงน้ำหนัก
(Average Weighted Price) ไม่เกิน 20 ล้านหุ้น ที่ราคา par 10 บาท
ในกรณีที่มีเจ้าหนี้ที่มีสิทธิได้รับการแปลงหนี้เป็นทุน
ในระดับราคาเสนอแปลงหนี้เป็นทุนต่อหุ้นสุดท้ายหลายราย
ให้จัดสรรการแปลงหนี้เป็นทุนให้เจ้าหนี้เหล่านั้นตามสัดส่วนของหนี้ที่เจ้าหนี้เหล่านั้นเสนอขอแปลงหนี้

- ปลดดอกเบี้ยและเงินค้างจ่ายทั้งหมด

- หนี้ส่วนที่มิได้รับจัดสรรให้ได้รับชำระหนี้ตามโครงการนี้
ให้ได้รับชำระหนี้ตามโครงการตามปกติของเจ้าหนี้กลุ่ม 3

- บริษัทมีสิทธินำหุ้นดังกล่าวเข้าเป็นหลักทรัพย์จดทะเบียนในตลาดหลักทรัพย์แห่งประเทศไทย

3. โครงการชำระคืนหนี้แบบผสม มีรายละเอียดดังนี้

- ผ่อนชำระหนี้จำนวนร้อยละ 18 ของเงินต้นของหนี้ที่แสดงความจำนงเข้าโครงการนี้
ตามสัดส่วนของจำนวนหนี้พร้อมด้วยดอกเบี้ยภายใน 9 ปี

- ในวันเริ่มโครงการ ให้หนี้เงินต้นทั้งหมดที่เหลืออยู่ของเจ้าหนี้ที่เข้าร่วมโครงการนี้แต่ละราย
ถูกแปลงหนี้ใหม่ทั้งหมด และให้ได้รับการรับรองความเป็นหนี้ตามแบบสัญญารับรองหนี้
ซึ่งการชำระคืนเงินต้นและดอกเบี้ยตามสัญญารับรองหนี้ดังกล่าว
จะมาจากเงินสดส่วนเกินของบริษัทในปีที่ 10 (หากมี)

- ปลดดอกเบี้ยและเงินค้างจ่ายทั้งหมด (หากมี)

- หนี้ส่วนที่มิได้รับจัดสรรให้ได้รับชำระหนี้ตามโครงการนี้
ให้ได้รับชำระหนี้ตามโครงการตามปกติของเจ้าหนี้กลุ่ม 3

2. การเพิ่มทุนจดทะเบียนและการออกหลักทรัพย์ใหม่

แผนฟื้นฟูฯ
กำหนดให้มีการจดทะเบียนเพิ่มทุนของบริษัทเพื่อให้สอดคล้องกับการฟื้นฟูกิจการตามแผนฟื้นฟูฯ
ซึ่งมีรายละเอียดดังต่อไปนี้

(ก) การออกหุ้นสามัญใหม่จำนวน 30 ล้านหุ้น ที่ราคา par หุ้นละ 10 บาท
เพื่อนำเงินค่าจองซื้อหุ้นสามัญเพิ่มทุนจำนวน 300 ล้านบาท
ไปใช้ในการรับซื้อหนี้คืนตามโครงการรับซื้อคืนหนี้แบบมีส่วนลด

(ข) การออกหุ้นบุริมสิทธิใหม่จำนวนไม่เกิน 20 ล้านหุ้น ที่ราคา par หุ้นละ 10 บาท
เพื่อใช้ในโครงการแปลงหนี้เป็นหุ้นบุริมสิทธิโดยสมัครใจ

(ค) การออกหุ้นสามัญใหม่จำนวน 18 ล้านหุ้น ราคา par หุ้นละ 10 บาท
เพื่อใช้ในโครงการบังคับแปลงหนี้บางส่วนเป็นทุน

(ง) นอกจากนั้นแผนฟื้นฟูฯ ยังกำหนดด้วยว่า
ผู้บริหารแผนหรือบริษัทอาจดำเนินการให้มีการออกใบสำคัญแสดงสิทธิจำนวนไม่เกิน 750,283,671
หน่วย ที่ราคา par หุ้นละ 10 บาท เพื่อรองรับการแปลงสภาพใบสำคัญแสดงสิทธิ
(ในกรณีที่มีการออกใบสำคัญแสดงสิทธิ)
โดยมีวัตถุประสงค์เพื่อนำเงินที่ได้จากการออกและการใช้สิทธิตามใบสำคัญแสดงสิทธิมาใช้เป็นทุนหมุนเวียนในการดำเนินงานของบริษัท
ทั้งนี้ การที่จะมีการออกใบสำคัญแสดงสิทธิดังกล่าวหรือไม่
ไม่เป็นสาระสำคัญหรือเงื่อนไขในผลสำเร็จของแผนฟื้นฟูฯ นี้
และการไม่ออกใบสำคัญแสดงสิทธิดังกล่าว ก็ไม่ถือเป็นเหตุผิดนัดตามแผนฟื้นฟูฯ แต่อย่างใด
ในกรณีที่มีการออกใบสำคัญแสดงสิทธิ บริษัทจะต้องออกหุ้นสามัญใหม่จำนวนสูงสุดไม่เกิน
750,283,671 หุ้น ที่ราคา par หุ้นละ 10 บาท
เพื่อรองรับการแปลงสภาพใบสำคัญแสดงสิทธิดังกล่าว

3. ถอนหลักประกันในกรณีเจ้าหนี้มีประกัน

เมื่อได้มีการปลดหนี้หรือชำระหนี้ตามโครงการชำระหนี้ที่เกี่ยวข้องเรียบร้อยแล้ว (ไม่ว่าด้วยเงินสด
การแปลงหนี้เป็นทุน หรือด้วยวิธีการอื่นใด) ตามแผนฟื้นฟูฯ
ให้ถือว่าเจ้าหนี้มีประกันรายที่เกี่ยวข้องในโครงการชำระหนี้นั้นๆ ได้สละสิทธิในหลักประกัน ปลด
หรือยกเลิกหลักประกันตามสัญญาปรับปรุงโครงสร้างหนี้ หรือหลักประกันใดๆ
ที่ได้ให้ไว้เพื่อเป็นประกันตามสัญญาหรือข้อตกลงอื่นใด
(ไม่ว่าจะเป็นทรัพย์สินของบริษัทหรือบุคคลอื่นใด) ทันทีตามที่กำหนดไว้ในแผนฟื้นฟูฯ

4. ระยะเวลาการดำเนินการตามแผนฟื้นฟู

แผนฟื้นฟูกิจการนี้มีระยะเวลาดำเนินการไม่เกิน 5 ปี
เว้นแต่จะมีการขยายระยะเวลาออกไปได้อีกไม่เกิน 2 ครั้งๆ ละ 1 ปี

5. ผลสำเร็จของแผนฟื้นฟูฯ เมื่อผู้บริหารแผนดำเนินการดังนี้

- ชำระหนี้ที่ผิดนัดเต็มจำนวนให้แก่เจ้าหนี้กลุ่มที่ 8

- ผู้บริหารแผนได้รับเงินค่าจองซื้อหุ้นสามัญจำนวน 300 ล้านบาท
เพื่อใช้เป็นแหล่งเงินทุนตามโครงการรับซื้อคืนหนี้แบบมีส่วนลด

- เมื่อเพิ่มทุนจดทะเบียน จำนวน 30
ล้านหุ้นเพื่อการรับซื้อหนี้คืนตามโครงการรับซื้อหนี้คืนแบบมีส่วนลด
และเมื่อออกหุ้นบุริมสิทธิจำนวนไม่เกิน 20
ล้านหุ้นตามโครงการแปลงหนี้เป็นหุ้นบุริมสิทธิโดยสมัครใจและเมื่อเพิ่มทุนจดทะเบียน จำนวน 18
ล้านหุ้นตามโครงการบังคับแปลงหนี้เป็นทุนบางส่วน

- ได้ชำระหนี้ดอกเบี้ยงวดแรกให้แก่เจ้าหนี้กลุ่มที่ 2 ตามโครงการผ่อนชำระคืนหนี้ภายใน 9 ปี

- ได้ชำระเงินค่าซื้อคืนหนี้แบบมีส่วนลดให้แก่เจ้าหนี้กลุ่มที่ 3 (ถ้ามี)
ตามโครงการรับซื้อคืนหนี้แบบมีส่วนลด

- ได้แจ้งนายทะเบียนหุ้นเพื่อลงทะเบียนให้เจ้าหนี้กลุ่มที่ 3
ที่ได้รับสิทธิเข้าโครงการแปลงหนี้เป็นทุนให้เป็นผู้ถือหุ้นบุริมสิทธิตามจำนวนที่ได้รับจัดสรร (ถ้ามี)

- ได้ชำระหนี้ดอกเบี้ยงวดแรกสำหรับหนี้ผ่อนชำระบางส่วนภายใน 9 ปี ให้แก่เจ้าหนี้กลุ่มที่ 3
ตามโครงการชำระหนี้คืนแบบผสม

- ได้ลงนามในสัญญารับรองหนี้ที่เกี่ยวข้องให้แก่เจ้าหนี้กลุ่มที่ 3
ตามโครงการชำระหนี้คืนแบบผสมและแจ้งให้เจ้าหนี้ทราบแล้ว

- ได้แจ้งให้เจ้าหนี้กลุ่มที่ 3
ทราบถึงจำนวนหนี้ที่มีการแปลงหนี้ใหม่เป็นหนี้ของนิติบุคคลเฉพาะกิจและได้ออกตราสารเพื่อรองรับการแปลงหนี้ใหม่แล้ว

- ได้ชำระหนี้ดอกเบี้ยงวดแรกให้แก่เจ้าหนี้กลุ่มที่ 3
ตามโครงการชำระหนี้บางส่วนโดยผ่อนชำระภายใน 4 ปี

- ได้แจ้งนายทะเบียนหุ้นเพื่อลงทะเบียนให้เจ้าหนี้กลุ่มที่ 3
ที่ได้รับสิทธิเข้าโครงการบังคับแปลงหนี้บางส่วนเป็นทุนเป็นผู้ถือหุ้นตามจำนวนที่ได้รับจัดสรรแล้ว

- ได้แจ้งให้เจ้าหนี้กลุ่มที่ 1 และกลุ่มที่ 4 ทราบจำนวนหนี้ที่ถูกปลดและจำนวนหนี้ที่ยังคงเหลือ
จากการปลดหนี้ตามโครงการชำระหนี้คืนหลังสุดแล้ว

- ได้กันเงินสำรอง หุ้นสามัญ หุ้นบุริมสิทธิ
หรือตราสารนิติบุคคลเฉพาะกิจสำหรับหนี้ที่ยังมีข้อโต้แย้งเฉพาะที่ถึงกำหนดชำระแล้ว

-
เมื่องบการเงินที่ได้รับการสอบทานโดยผู้สอบบัญชีรับอนุญาตของบริษัทแสดงให้เห็นว่าบริษัทมีมูลค่าสินทรัพย์มากกว่าหนี้สิน

โดย ณ ปัจจุบัน ผู้บริหารแผนได้ดำเนินการและปฏิบัติตามผลสำเร็จของแผนฟื้นฟูฯ
ดังกล่าวข้างต้นครบถ้วน
สมบูรณ์ทุกประการและได้ยื่นคำร้องต่อศาลล้มละลายกลางเพื่อขอให้ศาลมีคำสั่งยกเลิกการฟื้นฟูกิจการแล้วตั้งแต่เดือน
กุมภาพันธ์ 2547 ซึ่งปัจจุบันอยู่ในระหว่างกระบวนการพิจารณาของศาล

6. ค่าตอบแทนผู้บริหารแผน

100,000 บาทต่อเดือน

สรุปสาระสำคัญแผนฟื้นฟูกิจการของบริษัท จัสมิน อินเตอร์เนชั่นแนล โอเวอร์ซีส์ จำกัด

เมื่อวันที่ 30 กันยายน 2546
ศาลล้มละลายกลางได้มีคำสั่งเห็นชอบด้วยแผนฟื้นฟูกิจการของบริษัทโดยมีบริษัท ปากเกร็ด
แพลนเนอร์ จำกัด เป็นผู้บริหารแผน และมีรายละเอียดเกี่ยวกับผู้บริหารแผนดังนี้

ชื่อผู้บริหารแผน : บริษัท ปากเกร็ด แพลนเนอร์ จำกัด

สถานที่ตั้ง : เลขที่ 200 ชั้น 29-30 หมู่ 4 ถนนแจ้งวัฒนะ ตำบลปากเกร็ด อำเภอปากเกร็ด
จังหวัดนนทบุรี

วันที่จดทะเบียนก่อตั้ง : 6 สิงหาคม 2545

ทุนจดทะเบียนชำระแล้ว : 100,000 บาท

รายชื่อผู้ถือหุ้น : บริษัท จัสมิน อินเตอร์เนชั่นแนล โอเวอร์ซีส์ จำกัด (มหาชน) ถือหุ้นอยู่ร้อยละ
100.00 ของทุนจดทะเบียนชำระแล้ว

รายชื่อคณะกรรมการและ : 1. นายธีรศักดิ์ จีรอัศวพงศ์

กรรมการผู้มีอำนาจลงนาม 2. นางสาวเสาวนิตย์ ถนอมสุวรรณ์

3. นางสาวสิริรัตน์ กัณหะสิริ

ทั้งนี้ แผนฟื้นฟูฯ ที่ได้รับความเห็นชอบจากศาลล้มละลายกลาง มีสรุปสาระสำคัญ ดังต่อไปนี้

1. การจัดกลุ่มเจ้าหนี้และวิธีการชำระหนี้

แผนฟื้นฟูฯ แบ่งเจ้าหนี้ออกเป็น 5 กลุ่ม ประกอบด้วยเจ้าหนี้มีประกัน 1 กลุ่มและเจ้าหนี้ไม่มีประกัน
4 กลุ่ม มีรายละเอียดดังนี้

[TABLE]

[TABLE]

หมายเหตุ : * เป็นยอดหนี้ตามคำสั่งให้ได้รับชำระหนี้ของเจ้าพนักงานพิทักษ์ทรัพย์

** แก้ไขจำนวนหุ้นที่ชำระให้แก่เจ้าหนี้กลุ่ม 1 จากเดิม หุ้นเอเชียส (ประเทศไทย )จำกัด จำนวน
97.5 ล้านหุ้น และ หุ้นบริษัท เอเชียส อินเตอร์เนชั่นแนล จำกัด จำนวน 15 ล้านหุ้น เปลี่ยนเป็น
หุ้นบริษัท เอเชียส (ประเทศไทย) จำกัด จำนวน 160.5 ล้านหุ้น
ซึ่งเป็นไปตามแผนฟื้นฟูกิจการฉบับแก้ไขเพิ่มเติมที่เสนอต่อที่ประชุมเจ้าหนี้วันที่ 14 มิถุนายน 2547

2. การดำเนินการเกี่ยวกับทุนจดทะเบียนของ JIOC

แผนฟื้นฟูฯ กำหนดให้มีการดำเนินการเกี่ยวกับทุนจดทะเบียนของ JIOC ดังนี้

  (ก) ลดทุนจดทะเบียนของ JIOC ให้เหลือ 10 บาท
  หรือจำนวนทุนจดทะเบียนขั้นต่ำสุดตามที่กฎหมายอนุญาต โดยการลด

  จำนวนหุ้นสามัญของ JIOC หรือวิธีการอื่นตามที่กฎหมายกำหนด โดยให้ผู้ถือหุ้นรายใหญ่ที่สุดของ
  JIOC ณ วันที่ศาลมี

  คำสั่งให้ฟื้นฟูกิจการ เป็นผู้ถือหุ้นของ JIOC หลังจากการลดทุนจดทะเบียนดังกล่าว

(ข) เพิ่มทุนจดทะเบียนของ JIOC จำนวน 30 ล้านบาท โดยการออกหุ้นสามัญใหม่ของ JIOC
จำนวน 3 ล้านหุ้น เงินค่าจองซื้อหุ้นสามัญเพิ่มทุนจำนวน 30 ล้านบาท
ให้นำไปใช้ในโครงการชำระหนี้คืนบางส่วน

(ค) เพิ่มทุนจดทะเบียนของ JIOC จำนวนไม่เกิน 85,384,620 บาท
โดยการออกหุ้นสามัญใหม่ของ JIOC รวมไม่เกิน 8,538,462 หุ้น
เพื่อใช้ในการแปลงหนี้เป็นทุนตามโครงการแปลงหนี้บางส่วนเป็นทุน

3. การไถ่ถอนหลักประกันในกรณีเจ้าหนี้มีประกัน

เมื่อได้มีการปลดหนี้หรือชำระหนี้ตามโครงการชำระหนี้ที่เกี่ยวข้องเรียบร้อยแล้ว (ไม่ว่าด้วยเงินสด
การแปลงหนี้เป็นทุน หรือด้วยวิธีการอื่นใด) ตามแผนฟื้นฟูฯ
ให้ถือว่าเจ้าหนี้มีประกันรายที่เกี่ยวข้องในโครงการชำระหนี้นั้นๆ ได้สละสิทธิในหลักประกัน ปลด
หรือยกเลิกหลักประกันตามสัญญาปรับปรุงโครงสร้างหนี้ หรือหลักประกันใดๆ
ที่ได้ให้ไว้เพื่อเป็นประกันตามสัญญาหรือข้อตกลงอื่นใด (ไม่ว่าจะเป็นทรัพย์สินของ JIOC
หรือบุคคลอื่นใด) ทันทีตามที่กำหนดไว้ในแผนฟื้นฟูฯ

4. ระยะเวลาการดำเนินการตามแผนฟื้นฟู

แผนฟื้นฟูกิจการนี้มีระยะเวลาดำเนินการไม่เกิน 5 ปี
เว้นแต่จะมีการขยายระยะเวลาออกไปได้อีกไม่เกิน 2 ครั้งๆ ละ 1 ปี

5. ผลสำเร็จของแผนฟื้นฟูฯ เมื่อผู้บริหารแผนดำเนินการดังนี้

- ผู้บริหารแผนได้รับเงินค่าจองซื้อหุ้นสามัญของ JIOC หรือจัดหาเงินด้วยวิธีการอื่นจำนวน 30
ล้านบาท

- เมื่อลดทุน และเพิ่มทุนจดทะเบียนของ JIOC เพื่อรองรับการชำระหนี้

- ได้แจ้งให้เจ้าหนี้กลุ่มที่ 1
ทราบถึงหนี้ที่ได้ระงับไปเนื่องจากแปลงหนี้ใหม่เป็นหนี้การโอนหุ้นหลักประกันจำนวน 9 ล้านหุ้น

- เมื่อได้โอนหุ้นหลักประกันให้แก่เจ้าหนี้
หรือเมื่อนิติบุคคลเฉพาะกิจได้ลงนามในสัญญารับรองการถือหุ้นแทนแล้ว

- ได้แจ้งให้เจ้าหนี้กลุ่มที่ 1
ทราบถึงหนี้ที่ได้ระงับไปเนื่องจากแปลงหนี้ใหม่เป็นหนี้การโอนหุ้นหลักประกันจำนวน 51 ล้านหุ้น

- เมื่อได้โอนหุ้นหลักประกันให้แก่เจ้าหนี้
หรือเมื่อนิติบุคคลเฉพาะกิจได้ลงนามในสัญญารับรองการถือหุ้นแทนแล้ว

- ได้แจ้งให้เจ้าหนี้กลุ่มที่ 1
ทราบถึงจำนวนหนี้ที่มีการแปลงหนี้ใหม่เป็นหนี้ของนิติบุคคลเฉพาะกิจในจำนวนรวมกันเท่ากับ 30
ล้านบาท และได้โอนหุ้นบริษัท เอเซียส (ประเทศไทย) จำกัด
และเงินสดที่ได้จากการเพิ่มทุนจำนวน 30 ล้านบาทให้แก่นิติบุคคลเฉพาะกิจ

- ได้ดำเนินการให้ JIOC ลงทะเบียนให้เจ้าหนี้กลุ่ม 2 เจ้าหนี้กลุ่ม 3 และเจ้าหนี้กลุ่ม 5
ที่ได้รับสิทธิเข้าร่วมโครงการแปลงหนี้บางส่วนเป็นผู้ถือหุ้นสามัญของ JIOC ตามจำนวนที่ได้รับจัดสรร

- ได้แจ้งให้เจ้าหนี้กลุ่มที่ 4 ทราบถึงจำนวนหนี้ที่ได้มีการปลดหนี้

- เมื่อผู้บริหารแผนได้กันเงินสำรองออกหุ้นสามัญของ JIOC
หรือดำเนินการอื่นสำหรับหนี้ที่ยังมีข้อโต้แย้งหรือยังไม่แน่นอน

- เมื่องบการเงินที่ได้รับการสอบทานโดยผู้สอบบัญชีรับอนุญาตของ JIOC แสดงให้เห็นว่า JIOC
มีมูลค่าสินทรัพย์มากกว่าหนี้สิน

6. ความคืบหน้าของการดำเนินการตามแผนฟื้นฟูกิจการ

ผู้บริหารแผนได้ดำเนินการตามขั้นตอนการฟื้นฟูฯ ที่กำหนดไว้ในแผนฟื้นฟูฯ
และได้ประกาศวันเริ่มโครงการชำระหนี้ให้แก่เจ้าหนี้เมื่อวันที่ 28 กันยายน 2547 ที่ผ่านมา
โดยขั้นตอนที่ได้ดำเนินการเสร็จสิ้นแล้วมีดังต่อไปนี้

- จัดตั้งบริษัทนิติบุคคลเฉพาะกิจ
เพื่อรองรับการโอนหนี้และรับโอนสินทรัพย์อันเป็นหลักประกันตามโครงการชำระหนี้คืนบางส่วน

-
ลดทุนและเพิ่มทุนจดทะเบียนของบริษัทเพื่อรองรับการชำระหนี้ตามโครงการแปลงหนี้บางส่วนเป็นทุน
(รายละเอียดตามข้อ 2 (ก) 2(ข) และ 2(ค) ซึ่ง ณ ปัจจุบันทุนจดทะเบียนของบริษัท JIOC
มีจำนวน 115,384,630 บาท

- ดำเนินการแจ้งให้เจ้าหนี้ทุกกลุ่มทราบถึงจำนวนหนี้ที่ได้รับชำระ, จำนวนหนี้ที่ได้มีการปลดหนี้
และจำนวนหนี้ที่แปลงเป็นทุน ตามรายละเอียดที่ได้กำหนดไว้ในแผนฟื้นฟูฯ

โดยในปัจจุบันผู้บริหารแผนอยู่ในระหว่างการดำเนินการชำระหนี้ให้แก่เจ้าหนี้ และดำเนินการอื่นๆ
ตามที่แผนฟื้นฟูฯ กำหนดไว้

7. ค่าตอบแทนผู้บริหารแผน

50,000 บาทต่อเดือน